**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за информатичко општество и администрација |
| Назив на предлогот на закон: | Закон за безбедност на мрежи и информациски системи |
| Одговорно лице и контакт информации: | Ана Малцеваana.malceva@mioa.gov.mk |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [x] Годишната програма за работа на Владата на Република Северна Македонија[x] НПАА[ ] Заклучок на Владата на Република Северна Македонија[ ]  Друго\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Директива (ЕУ) 2016/1148 на Европскиот парламент и на Советот од 6 јули 2016 година во однос на мерки за висок општ степен на безбедност на мрежа и информациски системи низ Унијата, односно НИС Директива |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 04.10.2019 година |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

**1. Опис на состојбите во областа и дефинирање на проблемот**

***1.1 Опис на состојбите***

Мрежата и информациските системи, а пред сè интернетот, играат суштинска улога во олеснувањето на прекуграничното движење на стоки, услуги и луѓе. Поради таа транснационална природа, значителни нарушувања на овие системи, без разлика дали се намерни или ненамерни и без оглед каде се случуваат, може да влијаат и врз Република Северна Македонија. Затоа, безбедноста на мрежните и информациските системи е од суштинско значење за непречено функционирање на внатрешниот пазар. Имајќи предвид дека во Република Северна Македонија отсуствува правна регулатива во оваа област, се наметна потребата за изготвување на овој закон. Дополнително, со истиот се транспонира Директивата (ЕУ) 2016/1148 на Европскиот парламент и на Советот од 6 јули 2016 година во однос на мерки за висок општ степен на безбедност на мрежа и информациски системи низ Унијата, односно НИС Директивата.

**2. Цели на предлог регулативата**

Ефикасно справување со предизвиците на безбедноста на мрежите и информациските системи во Република Северна Македонија, во смисла на заеднички минимални капацитети за градење и планирање, размена на информации, соработка и заеднички безбедносни барања од областа на ИКТ.

**3. Можни решенија (опции)**

**Проценка на влијанијата на регулативата**

 ***Можни позитивни и негативни влијанија од секоја од опциите:***

***4.1 Економски влијанија***

Понудената опција не би требало да предизвика трошоци за економијата во областа на вработувањето и конкурентноста и нема да има влијание врз малите и средни претпријатија и други економски субјекти.

***4.2 Фискални влијанија***

За усвојување на предложениот закон се потребни дополнителни фискални средства.

 ***4.3 Социјални влијанија***

Предложените решенија ќе влијааат врз заштитата и унапредувањето на човековите права, во смисла на обезбедување на мерки за заштита на лични податоци кои би можело да се разменуваат со користење на информациско комуникациските технологии.

***4.4 Влијанија врз животната средина***

Со предложените решенија нема да се влијае врз воздухот, почвата, нема да има ефект на стаклена градина, бучава, био-диверзитет, а со тоа што нема влијание врз наведените делови на природата, нема да има ниту директно или индиректно влијание врз здравјето на луѓето.

***4.5 Административни влијанија и трошоци***

**а) трошоци за спроведување**

За имплементација на наведениот закон, се потребни нови човечки ресурси и нивна обука, а можно е да се јави потреба и од дополнителни инвестиции во канцелариски простор, опрема и слично.

***б) трошоци за почитување на регулативата***

Со предложените законски решенија не се очекува воведување на нови административни оптоварувања, формалности и трошоци, односно не се предвидени нови трошоци за издавање на лиценци, дозволи и друго за правните и физичките лица, со што не се влијае врз конкурентноста.

**5. Консултации**

***5.1 Засегнати страни и начин на вклучување***

 Транспонирањето на НИС директивата, односно Законот за безбедност на мрежи и информациски системи произлегува од веќе усвоената Национална стратегија за сајбер безбедност на Република Македонија (2018-2022). Оттука, работната група задолжена за спроведување на активностите кои произлегуваат од стратешките документи за сајбер безбедност е вклучена во процесот на подготовката на овој предлог закон.

***Преглед на добиените и вградените мислења***

***5.3 Мислењата кои не биле земени предвид и зошто***

**6. Заклучоци и препорачано решение**

***6.1 Споредбен преглед на позитивните и негативните влијанија на***

***можните решенија (опции)***

Целта на овој закон е обезбедување високо заедничко ниво на безбедност и заштита на мрежи и информациски системи заради непрекинато функционирање на внатрешниот пазар, превенција на сајбер безбедносни инциденти или кризи, како и развој на брза и ефективна оперативна соработка за заштита на мрежи и информациски системи.

* 1. ***Ризици во спроведувањето и примената на секое од можните***

***решенија (опции****)*

При спроведувањето и примената на предложените законски решенија не постојат ризици.

 ***6.3 Препорачано решение со образложение***

 Усвојување на предлог законот за безбедност на мрежи и информациски системи.

**7. Спроведување на препорачаното решение**

***7.1 Потреба од менување на закони и подзаконска регулатива во***

***областа или други сродни области***

Со донесување на предметниот закон, а со цел обезбедување унифицираност и конзистентност во правниот систем на Република Северна Македонија, можни се измени во Законот за електронските комуникации.

***7.2 Потребни подзаконски акти и рок за нивно донесување***

Дополнително ќе бидат утврдени

***7.3 Органи на државната управа, државни органи и други органи надлежни за спроведување***

Одредбите на овој закон се применуваат на работата на органите на државната управа и единиците на локалната самоуправа, судовите, јавните обвинителства и државното правобранителство и правни лица на кои со закон им е доверено да вршат јавни овластувања.

 ***7.4 Активности за обезбедување на ефикасно спроведување на предлогот на закон***

Министерството за информатичко општество и администрација ќе преземе активности за целосна имплементација на предметните решенија.

**8. Следење и евалуација**

* 1. ***Начин на следење на спроведувањето***

Резултатите од предложените законски решенија ќе се следат преку континуирано следење на примената на предложениот закон.

***8.2. Евалуација на ефектите од предлогот на закон и рокови***

Резултатите од предложените законски решенија ќе се следат преку континуирано следење на примената на предложениот закон.